Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3610

b) nyomtatott formájú kommunikációt, ha a fogadó felek a rögzítést megkívánják; a közlemény továbbítási ideje ne haladja meg az 5 percet. Megjegyzés – A 11.1.4 és a 11.1.5 pontokban szereplő „közelítőleg 15 másodperc” a távbeszélő központon keresztüli telefon kommunikációra, az „5 perc” pedig a továbbküldést is magában foglaló, nyomtatott kommunikáció küldésre vonatkozik. 11.1.6 Ajánlás – A 11.1.4 és a 11.1.5 pontoknak megfelelő távközlési eszközöket, ahol és amikor szükséges, ki kell egészíteni vizuális vagy audio kommunikáció egyéb formáival, például zártláncú televízióval vagy külön információ feldolgozó rendszerekkel. 11.1.7 Ajánlás – A meteorológiai hatóság és az üzemeltetők közötti megállapodás szerint rendelkezni kell arról, hogy lehetővé tegyék az üzemeltetők számára megfelelő távközlési eszközök létesítését, a repülőtéri meteorológiai irodáktól, illetve más megfelelő forrásoktól történő meteorológiai információk beszerzéséhez. 11.1.8 Megfelelő távközlési eszközöknek kell rendelkezésre állni ahhoz, hogy a meteorológiai irodák kicserélhessék az üzemeltetési meteorológiai információkat más meteorológiai irodákkal. 11.1.9 Ajánlás – Üzemeltetési meteorológiai információk cseréjére használt távközlési eszköz a repülési állandóhelyű szolgálat legyen. 11.2 Repülési állandó helyű szolgálati kommunikáció felhasználása – alfanumerikus formátumú meteorológiai bulletinek A légiforgalmi állandó helyű szolgálaton keresztül továbbított üzemeltetési meteorológiai információkat tartalmazó bulletineket a megfelelő meteorológiai irodának vagy meteorológiai állomásnak kell eredeztetnie. Megjegyzés. – A légiforgalmi állandó helyű szolgálaton keresztüli továbbításra engedélyezett, üzemeltetési meteorológiai infomációkat tartalmazó meteorológiai bulletinek felsorolása a 10. Annex , II. Kötet 4. Fejezetében található, a megfelelő prioritással és prioritás jelölővel együtt. 11.3 A repülési helyhezkötött szolgálati kommunikáció felhasználása – a világ területi előrejelző rendszer anyagai Ajánlás – A világterületi előrejelző rendszer adatait digitális formában bináris adatkommunikációs technika alkalmazásával kell továbbítani. Az anyagok szétosztásának módszere és az erre használt kommunikációs csatornák feleljenek meg a regionális léginavigációs egyezményben meghatározottaknak. 11.4 A repülési mozgószolgálati kommunikáció felhasználása A légijárműveknek és a légijárművek által továbbított meteorológiai információk tartalma és formája legyen konzisztens a jelen Annex előírásaival. 11.5 Repülési adatkapcsolat szolgáltatás felhasználása – D-VOLMET tartalma A D-VOLMET tartalmazzon aktuális METAR-t és SPECI-t trend előrejelzésekkel együtt, ahol rendelkezésre áll, TAF és SIGMET közleményeket, különleges légi-jelentéseket, amelyeket SIGMET nem fed le, és ahol rendelkezésre áll, AIRMET közleményeket. Megjegyzés – METAR és SPECI kód formájú jelentések szolgáltatásának követelményei kielégíthetők az adatkapcsolati repülési információ szolgáltatás (D-FIS) alkalmazásával, amely az „Adatkapcsolatrepülési rendszeres időjárás jelentés (D-METAR) szolgáltatás” címet viseli; a TAF szolgáltatásának követelménye kielégíthető a D-FIS alkalmazásával, amely az „Adatkapcsolati-repülőtéri előrejelzés (D- TAF) szolgáltatás” címet viseli, és a SIGMET és AIRMET közlemények szolgáltatásának követelménye kielégíthető a D-FIS alkalmazásával, amely az „Adatkapcsolati SIGMET (D-SIGMET)szolgáltatás” címet viseli. Ezekről az adatkapcsolatokról részletes leírás a Manual of Air Traffic Services Data Link Applications (Légiforgalmi szolgálat adatkapcsolat alkalmazási kézikönyv) (Doc. 9694) kiadványban található. 11.6 A repülési rádióadási szolgáltatás felhasználása – VOLMET rádióadások tartalma 11.6.1 Az általában nagyon nagy frekvenciás (VHF), folyamatos VOLMET rádióadásoknak aktuális METAR-t és SPECI-t kell tartalmazniuk, trend előrejelzésekkel együtt, ahol rendelkezésre áll. 11.6.2 Az általában nagyfrekvenciás (HF) sugárzott rendszeres VOLMET adásoknak aktuális METAR-t és SPECI-t kell tartalmazniuk, trend előrejelzésekkel együtt, ahol rendelkezésre áll, valamint ha a regionális léginavigációs egyezmény előírja, TAF-t és SIGMET-et. II. RÉSZ FÜGGELÉKEK ÉS MELLÉKLETEK

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes